สวัสดีค่ะหนูเป็นหวัดมา(5วันแล้วค่ะแต่เป็นหวัดแบบไม่ไอมีสเลดที่จมูกตันๆไม่ไหลออกมาค่ะแล้ววันนี้มีถ่ายท้องเสียร่วมด้วยเป็นอันตรายไหมคะ
สวัสดีค่ะ อาการของไข้หวัดนั้นมักมาด้วยไข้ เจ็บคอ มีน้ำมูก ไอ มีเสมหะในคอ ซึ่งส่วนใหญ่มักเกิดจากเชื้อไวรัส สามารถหายได้เองโดยไม่ต้องใช้ยาฆ่าเชื้อ ภายใน 1-2 สัปดาห์ ระหว่างนี้ดื่มน้ำมากๆและพักผ่อน รับประทานยาตามอาการอาการท้องเสียนั้นไม่สัมพันธ์กับเรื่องของไข้หวัดโดยตรงค่ะ อาจเป็นอีกโรคหรือภาวะหนึ่งก็คืออาจมีอาหารเป็นพิษ ลำไส้อักเสบ หรือลำไส้แปรปรวนร่วมด้วย หากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.การดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาด